Case ID: 1087685
Sentence 18: Məhkəmə kollegiyası qeyd edir ki,işə baxan birinci instansiya məhkəməsi işin hərtərəfli, tam və obyektiv tədqiqinə nail olmaq üçün lazım olan bütün tədbirləri görməli, mübahisəli hüquq münasibətinə maddi və prosessual hüquq normalarının düzgün tətbiq olunmasını təmin etməli, iddiaçının iddia tələbinin əsası kimi istinad etdiyi arqumentləri hərtərəfli araşdırmalı, iddianın dəlillərinə müfəssəl hüquqi qiymət verilməsini təmin etməli idi. Birinci instansiya məhkəməsi Azərbaycan Respublikası Mülki Məcəlləsinin 21, 157.9, 241.2, 1097-ci, Torpaq Məcəlləsinin 66, 67-ci, “Torpaqların dövlət ehtiyacları üçün alınması haqqında” Qanunun 3.1.1, 7.2, 54.1-ci maddələrini mübahisəli hüquq münasibətinə tətbiq edərək iddiaçının mübahisəli 0,06 torpaq sahəsi üzərində mülkiyyət hüququnun 2007-ci ildə daşınmaz əmlakın dövlət reyestrində qeydə alındığını, həmin torpaq sahəsinin cavabdeh tərəfindən zəbt olunduğunu, bu zəbt nəticəsində iddiaçıya zərər vurulması faktının öz təsdiqini tapdığını, cavabdehin iddiaçıya məxsus torpaq sahəsi üzərində su anbarının inşası ilə əlaqədar işlər apardığını, torpaq sahəsinin qaytarılmasının faktiki olaraq mümkün olmadığını müəyyən etmiş və iddiaçının razılığı nəzərə alınmaqla ona torpaq sahəsinin əvəzi olaraq kompensasiya ödənilməli olması qənaətinə gəlmişdir.